Diari Oficial de la Generalitat Valenciana


Sumari del DOGV 3159, del 12-01-1998 (1997/12185)

Rotlle d'apel·lació número 431/95. Cèdula de notificació.
---------------------------------------------------------

### Dades del document

Número de DOGV
:   3159

Data del DOGV
:   12-01-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1997/12170


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 431/95. Cèdula de notificació. [97/A12608]
  
La Secció Sisena de l'Audiència Provincial de València ha dictat en el rotlle d'apel·lació número 431/95 la sentència que té l'encapçalament i part dispositiva següents:
  
«Sentència número 948
  
Secció Sisena de l'Audiència Provincial de València
  
President: José Baró Aleixandre.
  
Magistrats:
  
- Rafael Sempere Doménech.
  
- Ana Pérez Tórtola.
  
València, 13 de novembre de 1997
  
La Secció Sisena de l'Audiència Provincial de València, sent-ne ponent el magistrat Rafael Sempere Doménech, ha vist les actuacions de judici de menor quantia promogudes davant el Jutjat de Primera Instància número 7 de València per Plasbal, SA, contra Banco Central Hispanoamericano sobre terceria de domini. Aquestes actuacions estan pendents davant aquesta Secció en virtut del recurs d'apel·lació interposat pel demandant, representat pel procurador Ricardo Martín Pérez i dirigit per la lletrada Carmen Vila Ribes. Hi han comparegut l'apel·lat Banco Central Hispanoamericano, SA, representat per la procuradora Isabel Domingo Boluda i dirigit pel lletrat Bernardo Pellicer Peris. No hi han comparegut l'apel·lat senyor Juan Bautista Baldo Climent i senyora María Consuelo Delgado de Molina Pavía.
  
Decisió
  
Estimem el recurs d'apel·lació formulat per l'entitat Plasbal, SA, i revoquem la sentència de data 29 de desembre de 1994, del Jutjat de Primera Instància número 7 de València, dictada en les actuacions de judici declaratiu de menor quantia número 30/1994 de què aquest rotlle dimana, i en conseqüència, atés que estimem la demanda de terceria de domini interposada per Plasbal, SA, contra Banco Central Hispanoamericano, SA, executant, i contra el senyor Juan Bautista Baldó Climent i la senyora María Consuelo Delgado de Molina Pavía, executats, declarem que els béns objecte d'embargament a què es refereix la terceria, i que es posen en relació en el fet primer de la demanda, consistents en cinc parcel·les rústiques, ubicades a les partides de Benifort les dues primeres i les tres restants a la partida d'Arrades Terrafort, totes del terme municipal de Xàtiva, finques registrals números 8.779, 8.778, 5.186, 10.492 y 10.493, pertanyen a Plasbal, SA, i ordenem la cancel·lació de l'embargament sobre aquests béns en el procediment executiu en què es demanda número 580/1989, del Jutjat de Primera Instància número 7 de València, i imposem les costes de primera instància als esmentats demandats sense fer imposició de les costes d'aquesta alçada.
  
I, quan pertoque, amb el certificat literal d'aquesta mateixa resolució i l'ofici corresponent, torneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i signem.
  
S'hi pot interposar recurs de cassació.»
  
I perquè es publique en el Diari Oficial de la Generalitat Valenciana, a fi de notificar-la a la part incompareguda, senyor Juan Bautista Baldo Climent i senyora María Consuelo Delgado de Molina Pavía.
  
València, 27 de novembre de 1997.- La secretària: Eugenia Rosa Martín Landete.
  
Audiència Provincial de València